༄༅༔ ༔བཀའ་བརྒྱད་རང་བྱུང་རང་ཤར་ལས༔ ཁྱུང་ཆེན་རིགས་ལྔའི་དབང་ལྔ་བཞུགས༔ ༔

༄༅༔ ༔རྒྱལ་སྲས་ཁྱུང་གི་ཚོགས་ལ་ཕྱག་འཚལ་ལོ༔ ཁྱུང་ཆེན་རིགས་ལྔའི་དབང་ལྔ་ནི༔ བུམ་ཆུ་དབུ་རྒྱན་རྡོ་རྗེ་དང་༔ དྲིལ་བུ་མིང་གི་དབང་བསྐུར་
བྱ༔ རྩ་བའི་དཀྱིལ་འཁོར་ཆེན་པོ་ནི༔ བསྙེན་པའི་དབང་བསྐུར་ཐོབ་པ་ཡིས༔ ས་ཕྱོགས་དབེན་ཞིང་ཉམས་དགའ་བར༔ དཀྱིལ་འཁོར་རྒྱན་ལྡན་དམ་རྫས་བཤམས༔
བསྙེན་སྒྲུབ་རྟགས་རྣམས་རབ་རྫོགས་ནས༔ སློབ་མ་ཁྲུས་བྱས་བགེགས་བསྐྲད་བྱ༔ མཎྜལ་འབུལ་ཞིང་གསོལ་བ་བཏབ༔ དཔོན་སློབ་གཉིས་ཀ་ཁྱུང་དུ་བསྒོམ༔ ས་མ་
ཡ་སྟྭཾ༔ ཞེས་མེ་ཏོག་གཏོར༔ ཧཱུྃ་དང་ཕཊ་ཀྱིས་དཀྱིལ་འཁོར་བསྟན༔ ཁྱུང་ཆེན་ལྔ་ཡི་ཕྱག་རྒྱ་ཡིས༔ གནས་ལྔར་གཏུག་ཅིང་དམ་ཆུར་གྱུར༔ ས་མ་ཡ་ཡིས་དམ་ཚིག་

༄༅༔ ༔བསྒྲག༔ ཨོཾ་བུདྡྷ་བཛྲ་རཏྣ་པདྨ་ཀརྨ་ས་མ་ཡ་ཨ་ཨཱ༔ དེ་ནས་བུམ་པ་སྤྱི་བོར་བཞག་སྟེ༔ ཧཱུྃ༔ བུམ་པ་རིན་ཆེན་གཞལ་ཡས་ཁང་༔ ཁྱུང་ཆེན་རིགས་ལྔའི་བྱིན་རླབས་ཀྱིས༔
སྡུག་བསྔལ་ཐམས་ཅད་སེལ་བྱེད་པའི༔ ཡེ་ཤེས་བུམ་ཆུས་དབང་བསྐུར་རོ༔ ཨོཾ་བུདྡྷ་ག་རུ་ཊ་ཨ་བྷི་རིཉྩ་ཨོཾ༔ ཨོཾ་བཛྲ་ག་རུ་ཊ་ཨ་བྷི་རིཉྩ་ཧཱུྃ༔ ཨོཾ་རཏྣ་ག་རུ་ཊ་ཨ་བྷི་རིཉྩ་ཏྲཱཾ༔ ཨོཾ་པདྨ་ག་རུ་ཊ་ཨ་བྷི་རིཉྩ་
ཧྲཱི༔ ཨོཾ་ཀརྨ་ག་རུ་ཊ་ཨ་བྷི་རིཉྩ་ཨཱ༔ དབུ་རྒྱན་གཏད་དེ༔ ཧཱུྃ༔ དབུ་རྒྱན་རིགས་ལྔའི་དབང་བསྐུར་བས༔ བསམ་པ་ཡིད་བཞིན་འགྲུབ་བྱེད་པའི༔ ཁྱུང་ཆེན་རིགས་ལྔའི་དབང་ཡིན་ཏེ༔ སྡུག་བསྔལ་
སེལ་བའི་དབང་བསྐུར་རོ༔ ཨོཾ་ཧཱུྃ་ཏྲཱྃ་ཧྲཱིཿཨཱ༔ ཨ་བྷི་རིཉྩ་ཨཱ༔ རྡོ་རྗེ་གཏད་དེ༔ ཧཱུྃ༔ རྡོ་རྗེ་ཐབས་མཆོག་དབང་བསྐུར་བས༔ མཚན་མའི་རྣམ་རྟོག་ཀུན་འཇོམས་པ༔ ཆགས་པ་དག་དང་བྲལ་བར་བྱེད༔
ཁྱུང་ཆེན་དབང་ནི་བསྐུར་བར་བྱ༔ ཨོཾ་བཛྲ་ཨ་བྷི་རིཉྩ་ཧཱུྃ༔ དྲིལ་བུ་གཏད་དེ༔ ཧཱུྃ༔ ཤེས་རབ་དྲིལ་བུས་དབང་བསྐུར་བས༔ ཕྲིན་ལས་སྣ་ཚོགས་འགྲུབ་བྱེད་པའི༔ དངོས་གྲུབ་ཐམས་ཅད་ཐོབ་བྱེད་པའི༔
ཁྱུང་ཆེན་དབང་ནི་བསྐུར་བར་བྱ༔ ཨོཾ་ཀརྨ་ཤཔྟ་ཨ་བྷི་རིཉྩ་ཧཱུྃ༔ ཁྱུང་སྐུའི་དབང་༔ ཧཱུྃ༔ རྒྱལ་སྲས་མཚན་གྱི་དབང་བསྐུར་བས༔ ཐེ་ཚོམ་རྟོག་པ་སྤངས་པ་སྟེ༔ ཉོན་མོངས་ཐམས་ཅད་འདུལ་བའི་གཙོ༔

ཁྱུང་ཆེན་དབང་ནི་བསྐུར་བར་བྱ༔ ཨོཾ་བུདྡྷ་ན་མ་ཨ་བྷི་རིཉྩ་ཧཱུྃ༔ ཧོཿ ཁྱུང་ཆེན་རྣམས་ཀྱིས་དབང་བསྐུར་བས༔ ཀླུ་དང་གནོད་སྦྱིན་དྲི་ཟ་དང་༔ ས་བདག་གཉན་དང་འབྱུང་པོ་དང་༔ གདུག་པའི་གནོད་པས་
ཚུགས་མི་འགྱུར༔ ཨོཾ་སརྦ་ཨ་བྷི་རིཉྩ་ཧཱུྃ༔ ཁམས་གསུམ་སེམས་ཅན་ཐམས་ཅད་ལ༔ དབང་བསྐུར་གདུག་པའི་ནད་ལས་གྲོལ༔ ཁྱུང་ཆེན་དབང་འདི་རབ་ཏུ་བསྐུར༔ ཞེས་བསྐུར༔ རྗེས་ཀྱི་བྱ་བ་སྤྱི་
ལྟར་བྱའོ༔ རྒྱལ་སྲས་ཁྱུང་གི་དབང་བསྐུར་རྫོགས་སོ༔ ྅྅྅྅྅྅྅྅྅྅྅྅྅྅྅ ས་མ་ཡཱ༔ རྒྱ་རྒྱ་རྒྱ༔ མ་འོངས་གདུག་པ་འདུལ་དོན་དུ༔ ཟང་ཟང་ལྷ་བྲག་སྐེད་ལ་སྦས༔ སྨུག་ནག་ཁྲོས་པ་
ཁྲོ་བོའི་རིགས༔ རྒོད་ཀྱི་ལྡེམ་འཕྲུ་ཅན་ལ་སྤྲོད༔ ས་མ་ཡཱ༔ རྒྱ་རྒྱ་རྒྱ༔ བྱང་ཟང་ལྷ་བྲག་གི་སྐེད་ནས་བསེ་སྒྲོམ་སྨུག་པོའི་ནང་ནས་རིག་འཛིན་རྒོད་ཀྱི་ལྡེམ་འཕྲུ་ཅན་གྱིས་སྤྱན་དྲངས་པའོ༔ དགེའོ།།